### Beslutninger

Forslaget blev på byrådsmødet den 21. juni 2023 henvist til Magistraten med henblik på at indgå i budgetdrøftelserne for 2024.

###

BUDGETFORSLAG FRA SF OG RV

Vi ved, at færre børn og unge i udsatte boligområder er foreningsaktive, hvilket både kan være begrundet i, at de kommer fra foreningsuvante familier, og økonomiske forhold i familien. Det er derfor vigtigt at skabe gode rammer, der sikrer, at alle børn og unge introduceres til positive foreningsfællesskaber, også børn, hvis forældre ikke har overskuddet til at gøre det på eget initiativ.

Her spiller samarbejdet mellem skole/SFO/UngiAarhus og foreninger en stor rolle, da vi her har adgang til alle børn og unge, og kan sikre, at de introduceres til foreningsfællesskaberne. Det sker i forvejen eksempelvis hvor foreninger engageres til at afholde forløb i idrætsundervisningen.

Det kan dog være svært for skole/SFO/UngiAarhus, at finde tid til at indlede samarbejde med lokaler foreninger, da det oftest tager en del tid, at arrangere dette med foreninger. Det gælder særligt i udsatte boligområder, da foreningslivet her ofte har færre resurser end i den resterende del af kommunen, og derfor kan være sværere at opbygge et samarbejde med.

For at understøtte samarbejdet mellem skoler/SFO/UngiAarhus og foreninger kan forskellige håndtag tages i brug; herunder:

- at frikøbe / tildele ekstra timer til pædagogisk personale i udvalgte boligområder. Timerne kan tildeles personale i SFO, skole eller [adresse] til etablering af samarbejde til foreningslivet for at introducere børn og unge til aktivitetsmulighederne. Konkret er der forslag om følgende skoler: Ellehøjskolen, [adresse], Sødalskolen, [adresse], Møllevangsskolen og [adresse], og udgangspunktet er, at hver skole tildeles midlerne. Skolerne er udvalgt, da de ligger i udsatte boligområder, og samtidig er en lav andel af deres elever en del af foreningslivet.

- at permanentgøre den playmaker-ordning, som har været afprøvet i skoleåret 2022/23, i et samarbejde mellem MKB, MBU og Idrætssamvirket. Playmakeren skaber forbindelser mellem foreninger og skoler, hjælper med at sætte samarbejdet op og skabe en struktur for forankring; herunder udarbejdelse af katalog med oversigt over lokale foreningstilbud. Foreningerne og skolerne giver her udtryk for, at playmakeren har banet vej for, at der er blevet etableret et samarbejde, som ellers ikke var sket, så flere børn og unge er blevet introduceret til foreningernes bevægelsesfællesskaber.

- at styrke Foreningsmentor, der er en indsats under MKB, som har til formål at guide og understøtte børn og unge fra udsatte boligområder i at få en aktiv fritid. En foreningsmentor er en frivillig, der hjælper barnet og familien med at komme i gang med en foreningsaktivitet. Det kan f.eks. være noget så konkret som at følge børnene afsted til aktiviteten, og hjælpe forældrene med at tilmelde sig de rigtige hold.

- at styrke foreningslivet ved ansættelse af en foreningsudvikler, eksempelvis med udgangspunkt i Tilst-området. Dette vil supplere det eksisterende arbejde med foreningsudviklere i foreninger omkring Ellehøjskolen, Søndervangsskolen og Møllevangskolen. Læs mere om foreningsudviklere her. Det forudsætter en dialog med MKB og MSO samt afklaring af, om en lokal forening vil være i stand til at indgå i det udviklingsarbejde.

De foreslåede muligheder kræver tilførsel af ressourcer:

- Det foreslås at styrke Børn og Unges samarbejde med foreninger ved at tildele 10 timer til de nævnte skoler pr. måned til samarbejde med foreninger. Derudover en pulje til at betale foreningerne for at indgå samarbejde i skoletiden. Denne vil ofte være en forudsætning for, at der kan indledes samarbejde mellem skole og forening.

- Det foreslås som supplement at styrke og permanentgøre den nuværende playmaker-ordning til et helt årsværk i stedet for et halvt årsværk, som ordningen hidtil har bestået af. Og samtidig udvide ordningen til at omfatte foreninger indenfor hele det folkeoplysende område.

- Derudover foreslås det at styrke arbejdet med Foreningsmentor i de udsatte boligområder.

- Endeligt foreslås det, at der ansættes en foreningsudvikler, som skal virke i Tilst-området, hvilket vil komme til gavn for børnene tilknyttet Tilst skole. Foreningsudvikleren forankres i den tværmagistratslige sundhedsstyregruppe og forudsætter en dialog med MKB og MSO samt afklaring af, om en lokal forening vil være i stand til at indgå i det udviklingsarbejde.

Økonomisk understøttelse til skoler tilføres årlige følgende beløb:

Finansieringen tages fra de administrative besparelser der i budgetproceduren afsat til at være større end det forventede krav fra økonomiaftalen mellem regeringen og KL.

Stillet af Mahad Yussuf (RV), Boris Lauritsen (RV), Sofia Lauritsen (SF), Sille Larsen (SF) og Øystein Frandsen (SF).